Provincia del Ducaa de Milan

Dòpo la conquista spagnoeula del Ducaa de Milan (1535), quell lì l'è diventaa domà el nòmm per ciamà voeuna di provincc del territòri de l'intregh ducaa, che l'ha ciappaa la denominazion offizial de Statt de Milan. La Provincia del Ducaa l'ha finii d'esist in del 1786, quand che l'è stada renominada Provincia de Milan.

Suddivision amministrativa
La provincia del Ducaa la cattava dent i attuai provincc de Milan, Monscia, Lecch, Vares e la Gera d'Adda (i territòri de l'arcidiòcesi). L'era el territòri pussee gròss del Statt de Milan, e 'l pussee important. In del 1757 a l'era dividuu in quella manera chì:
Città de Milan
Comun di Còrp Sant de Milan (i paes intorna a Milan)
I piev milanes
La riviera de Lecch (piev de Bellan, Derv, Lecch, Mandell, Porlezza, Varenna, i cort de Monza e Casal e i squader di Maur e de Nibiònn).
Vos correlaa
Ducaa de Milan
Contad de la Martesana
Contad del Sever
Provincia de Milan (Lombardia austriaca)
Provincia de Milan (Lombard-Venet)
Provincia de Milan